Document ID: 31996D0718

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για την ψευδοπανώλη των πτηνών (Central Veterinary Laboratory, Addlestone, Ηνωμένο Βασίλειο) (Το κείμενο στην αγγλική γλώσσα είναι το μόνο αυθεντικό) (96/718/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,
Εκτιμώντας:
ότι στο παράρτημα V της οδηγίας 92/66/ΕΟΚ του Συμβουλίου της 14ης Ιουλίου 1992 περί θεσπίσεως ελάχιστων κοινοτικών μέτρων για την καταπολέμηση ψευδοπανώλους των πτηνών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, ορίζεται το Central Veterinary Laboratory, Addlestone του Ηνωμένου Βασιλείου ως κοινοτικό εργαστήριο αναφοράς για την ψευδοπανώλη των πτηνών 7 ότι όλες οι λειτουργίες και οι αρμοδιότητες τις οποίες πρέπει να εκτελεί το εργαστήριο ορίζονται στο παράρτημα V της οδηγίας 92/66/ΕΟΚ 7 ότι η κοινοτική ενίσχυση πρέπει να εξαρτάται από τη διεκπεραίωση των αρμοδιοτήτων αυτών 7 ότι η κοινοτική χρηματοδοτική ενίσχυση πρέπει να χορηγηθεί στο κοινοτικό εργαστήριο αναφοράς για να μπορέσει να εκτελέσει τις σχετικές λειτουργίες και αρμοδιότητες 7 ότι, για δημοσιονομικούς λόγους, η κοινοτική ενίσχυση χορηγείται για περίοδο ενός έτους 7 ότι, για εποπτικούς λόγους πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κοινότητα χορηγεί στο Ηνωμένο Βασίλειο χρηματοδοτική ενίσχυση για τις λειτουργίες και τις αρμοδιότητες που πρέπει να διεκπεραιώσει το κοινοτικό εργαστήριο αναφοράς για την ψευδοπανώλη των πτηνών, η οποία αναφέρεται στο παράρτημα V της οδηγίας 92/66/ΕΟΚ.
Άρθρο 2
Το Central Veterinary Laboratory, Addlestone του Ηνωμένου Βασιλείου εκτελεί τις λειτουργίες και τις αρμοδιότητες που αναφέρονται στο άρθρο 1.
Άρθρο 3
Η κοινοτική χρηματοδοτική ενίσχυση ανέρχεται κατά ανώτατο όριο σε 100 000 Ecu για την περίοδο από 1ης Ιανουαρίου έως 31 Δεκεμβρίου 1997.
Άρθρο 4
Η κοινοτική χρηματοδοτική ενίσχυση χορηγείται ως εξής:
- το 70 % ως προκαταβολή μετά από αίτηση του Ηνωμένου Βασιλείου,
- το υπόλοιπο μετά την υποβολή εκ μέρους του Ηνωμένου Βασιλείου των συναφών αιτιολογικών εγγράφων. Τα έγγραφα αυτά πρέπει να υποβληθούν πριν από την 1η Μαρτίου 1998.
Άρθρο 5
Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των αναλογιών.
Άρθρο 6
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 29 Νοεμβρίου 1996.

Labels: 19
7
6
18
15